Ministry of Digital Governance

Digitally signed by Ministry of Digital Governance Date: 2025.01.27

14:20:08 EET

ΑΔΑ: 6ΦΚΘΩΨΡ-ΘΦΖ

Reason:

Location: Athens

# ΕΛΛΗΝΙΚΗ ΔΗΜΟΚΡΑΤΙΑ ΔΗΜΟΣ ΑΜΟΡΓΟΥ

**Απόσπασμα από το πρακτικό της 2/2025 Τακτικής Διά Ζώσης Συνεδρίασης του Δημοτικού Συμβουλίου του Δήμου Αμοργού.**

**Αριθμ. Απόφασης: 13/2025**

**Ψήφισμα διαμαρτυρίας για την υποστελέχωση του Κέντρου Υγείας Αμοργού.**

Στην Αμοργό, σήμερα **24η** του μηνός **Ιανουαρίου** του Έτους **2025**, ημέρα **Παρασκευή** και ώρα **17.30 μ.μ.** το Δημοτικό Συμβούλιο του Δήμου συνήλθε σε **Τακτική, Διά ζώσης**, Συνεδρίαση στην αίθουσα συνεδριάσεων του Δημοτικού Συμβουλίου Αμοργού, ύστερα από την υπ’ αρ. πρωτ**. 292** πρόσκληση της Προέδρου του Δ.Σ. κας Νομικού – Ψακή Δήμητρας με ημερομηνία **20-01-2025**, η οποία δόθηκε στον κ. Δήμαρχο, καθώς και στους κ.κ. Δημοτικούς Συμβούλους, καθώς και στους Προέδρους των Δ. Κοινοτήτων του Δήμου, σύμφωνα με τις διατάξεις του άρθρου 67 του Ν.3852/2010, των άρθρων 95 και 96 του Ν.3463/2006, τις σχετικές διατάξεις του Ν.4555/2018, τα όσα αναφέρονται στις σχετικές περί σύγκλησης και λειτουργίας των συλλογικών οργάνων των δήμων σχετικές εγκυκλίους του ΥΠ.ΕΣ., αλλά και τα όσα αναφέρονται στην με αριθμ. 1237/23-12-2023 εγκύκλιο του ΥΠΕΣ.

Πριν από την έναρξη της συνεδρίασης διαπιστώθηκε ότι υπάρχει η νόμιμη απαρτία, αφού σε σύνολο 13 μελών του Δημοτικού Συμβουλίου, προσήλθαν και ήταν παρόντα τα 10 μέλη αυτού.

Στην συνεδρίαση παρευρέθηκε ο Δήμαρχος Αμοργού κ. Καραϊσκος Ελευθέριος.

Χρέη Γραμματέα για τη τήρηση των πρακτικών της Συνεδρίασης του Δ.Σ. άσκησε η Δημοτική Υπάλληλος κα Μενδρινού Ειρήνη, ειδικότητας ΔΕ1 Διοικητικού, η οποία έχει οριστεί Πρακτικογράφος του Δ.Σ. για το Έτος 2025 με απόφαση Δημάρχου.

Έτσι κατά τη συζήτηση του θέματος:

**Παρόντες Δημοτικοί Σύμβουλοι Απόντες Δημοτικοί Σύμβουλοι**

Νομικού – Ψακή Δήμητρα Χάλαρη Άννα

Γρίσπος Σταμάτιος Συμιδαλάς Νικόλαος

Γρίσπος Κων/νος Γαβαλά Άννα

Δεσποτίδη Καλλιόπη Σίμος Σταμάτιος Γρίσπος Περικλής Βεκρής Ελευθέριος

Ψυχογυιού Ελευθερία Συνοδινός Ευάγγελος Μενδρινός Νικήτας

**Παρόντες Πρόεδροι Συμβουλίων Δημ. Κοιν. Απόντες Πρόεδροι Συμβουλίων Δημ. Κοιν.**

Δεσποτίδης Ευάγγελος (Αμοργού) Μεντρινός Λουκάς (Αιγιάλης) Λουδάρος Νικόλαος (Καταπόλων)

**Παρόντες Πρόεδροι Δημ. Κοινοτήτων Απόντες Πρόεδροι Δημ. Κοινοτήτων** Θεολογίτου Ειρήνη (Αρκεσίνης) Μαρίνης Αντώνιος (Θολαρίων Νομικός Δημήτριος (Βρούτση)

Οι παραπάνω απόντες αναφερόμενοι Δημοτικοί Σύμβουλοι και οι απόντες προαναφερόμενοι Πρόεδροι των Δημοτικών Κοινοτήτων δεν προσήλθαν στη συνεδρίαση, παρότι εκλήθησαν νόμιμα.

Μετά τη συζήτηση του 12ου θέματος της Η.Δ., το Δ.Σ. προχώρησε στη συζήτηση του 13ου θέματος της Η.Δ., όπως αυτό επιγράφεται παραπάνω.

Το εν λόγω θέμα **(13ο Ημερησίας Διάταξης)** εισήχθη από την Αντιδήμαρχο Τουριστικής -Πολιτιστικής προβολής & Κοινωνικής Πρόνοιας του Δήμου Αμοργού κα Δεσποτίδη Καλλιόπη, η οποία έλαβε το λόγο από την Πρόεδρο του Δ.Σ. ως εξής:

Η Επιτροπή Υγείας του Δήμου Αμοργού στην με ημερομηνία 13/01/2025 συνεδρίασή της, συζήτησε το θέμα και αποφάσισε ομόφωνα (αριθμ.απόφ.:1/2025) να εκδώσει ψήφισμα διαμαρτυρίας επί του θέματος, το οποίο αποστέλλει στο Δημοτικό Συμβούλιο για έγκριση και περαιτέρω ενέργειες, στο οποίο αναφέρονται τα εξής:

# ΨΗΦΙΣΜΑ

ΑΔΑ: 6ΦΚΘΩΨΡ-ΘΦΖ

Η κατάσταση των δημόσιων δομών υγείας στο νησί μας έχει πλέον περιέλθει σε τέλμα. Η παντελής έλλειψη εξειδικευμένου ιατρικού προσωπικού και η έλλειψη επαρκούς νοσηλευτικού προσωπικού καθιστούν επισφαλή την λειτουργία του Κ.Υ.Αμοργού.

Οι τεράστιες ελλείψεις σε προσωπικό, οι επισφαλείς και παράτυπες εφημερίες με έναν αγροτικό για όλο το νησί να καλύπτει την ημερήσια λειτουργία του Κ.Υ. και να εφημερεύει μόνος του χωρίς καμία επίβλεψη από ιατρό ειδικότητας, με οδηγούς να καλύπτουν την έλλειψη νοσηλευτών, τα περιστατικά ασυνόδευτων διακομιδών, θέτουν σε κίνδυνο την ζωή των κατοίκων, ενώ οι λίγοι αριθμητικά υγειονομικοί παρέχουν υπηρεσίες σε δυσμενέστατες εξοντωτικές συνθήκες με αυταπάρνηση και αφοσίωση.

Οι ολιγοήμερες μετακινήσεις ιατρών διαφόρων ειδικοτήτων δεν επιλύουν το πρόβλημα, καθώς και έλλειψη επιστημονικά υπεύθυνου για τον συντονισμό της μονάδας υπάρχει και κενά υπάρχουν στις μετακινήσεις αλλά και οι ιατροί που μετακινούνται δεν έχουν πάντα την κατάλληλη ειδικότητα να ανταποκριθούν στα περιστατικά που καλούνται να διαχειριστούν. Εξάλλου οι τρεις ιατροί υπαίθρου δεν έχουν αναλάβει ακόμα καθήκοντα.

Η ύπαρξη επίσης τριών μόνο νοσηλευτών δεν επαρκεί να καλύψει την λειτουργία του Κ.Υ., ενώ η μετακίνηση της μιας νοσηλεύτριας που υπηρετεί στο Π.Π.Ι. Αιγιάλης δεν επιλύει το πρόβλημα. Όταν μάλιστα από το καλοκαίρι υπάρχει νοσηλεύτρια επιτυχούσα σε διαγωνισμό επικουρικού προσωπικού, η οποία δεν έχει ακόμα προσληφθεί!!!

Για τους λόγους αυτούς,

# ΖΗΤΑΜΕ:

* **Η κυβέρνηση να σεβαστεί την νησιωτικότητα και να θεσμοθετήσει αυξημένα μισθοδοτικά κίνητρα στους γιατρούς ειδικότητας για να έρθουν στο νησί μας και στα άλλα απομακρυσμένα νησιά.**
* **Εναλλακτικά να θεσμοθετήσει την υποχρεωτική θητεία για ένα χρόνο σε απομακρυσμένες περιοχές και στα νησιά, ιατρών που λαμβάνουν την ειδικότητας τους.**
* **Να επαναπροκηρυχθούν οι δύο θέσεις Γενικής Ιατρικής και να προκηρυχθούν άμεσα τουλάχιστον δύο θέσεις ΔΕ/ΤΕ Νοσηλευτών.**
* **Άμεση κάλυψη με απόσπαση των θέσεων Γενικού ιατρού, Παθολόγου και Παιδιάτρου και λοιπού υγειονομικού προσωπικού.**
* **Μονιμοποίηση των συμβασιούχων.**
* **Διοργάνωση Παναμοργιανής Διαμαρτυρίας για το θέμα την Τετάρτη 29 Ιανουαρίου και ώρα 12:00 στον εξωτερικό χώρο του Κέντρου Υγείας Αμοργού, καθότι ΟΙ ΖΩΕΣ ΜΑΣ ΕΧΟΥΝ ΑΞΙΑ!**

Η παρούσα απόφαση **να κοινοποιηθεί** σε όλα τα Σωματεία και τους Συλλόγους του νησιού μας για υπογραφή και παράλληλα να σταλεί σε όλους τους αρμόδιους Φορείς.

Κατόπιν των προαναφερομένων**,** χρειάζεται εγκριτική απόφαση από το Δημοτικό Συμβούλιο και αποστολή του εν λόγω ψηφίσματος όπου θα αναφερθεί παρακάτω στο αποφασιστικό μέρος της απόφασης.

Στη συνέχεια ο Πρόεδρος κάλεσε το Δ.Σ. να αποφασίσει σχετικά.

Το Συμβούλιο μετά από διαλογική συζήτηση αφού έλαβε υπόψη του την παραπάνω εισήγηση, τις διατάξεις των άρθρων 65, 67 και 69 του Ν.3852/2010, των άρθρων 75 και 93 του Δ.Κ.Κ. (Ν.3463/06), τις σχετικές διατάξεις του Ν.4555/2018, αλλά και τα όσα αναφέρονται στις σχετικές περί σύγκλησης και λειτουργίας των συλλογικών οργάνων των δήμων εγκυκλίους του ΥΠ.ΕΣ.

# ΑΠΟΦΑΣΙΖΕΙ ΟΜΟΦΩΝΑ

1. **Εγκρίνει** και υπογράφει το εξής ψήφισμα διαμαρτυρίας που αφορά την υποστελέχωση του Κ. Υγείας Αμοργού:

# ΨΗΦΙΣΜΑ

Η κατάσταση των δημόσιων δομών υγείας στο νησί μας έχει πλέον περιέλθει σε τέλμα. Η παντελής έλλειψη εξειδικευμένου ιατρικού προσωπικού και η έλλειψη επαρκούς νοσηλευτικού προσωπικού καθιστούν επισφαλή την λειτουργία του Κ.Υ. Αμοργού.

Οι τεράστιες ελλείψεις σε προσωπικό, οι επισφαλείς και παράτυπες εφημερίες με έναν αγροτικό για όλο το νησί να καλύπτει την ημερήσια λειτουργία του Κ.Υ. και να εφημερεύει μόνος του χωρίς καμία επίβλεψη από ιατρό ειδικότητας, με οδηγούς να καλύπτουν την έλλειψη νοσηλευτών, τα περιστατικά

ασυνόδευτων διακομιδών, θέτουν σε κίνδυνο την ζωή των κατοίκων, ενώ οι λίγοι αριθμητικά υγειονομικοί παρέχουν υπηρεσίες σε δυσμενέστατες εξοντωτικές συνθήκες με αυταπάρνηση και αφοσίωση.

ΑΔΑ: 6ΦΚΘΩΨΡ-ΘΦΖ

Οι ολιγοήμερες μετακινήσεις ιατρών διαφόρων ειδικοτήτων δεν επιλύουν το πρόβλημα, καθώς και έλλειψη επιστημονικά υπεύθυνου για τον συντονισμό της μονάδας υπάρχει και κενά υπάρχουν στις μετακινήσεις αλλά και οι ιατροί που μετακινούνται δεν έχουν πάντα την κατάλληλη ειδικότητα να ανταποκριθούν στα περιστατικά που καλούνται να διαχειριστούν. Εξάλλου οι τρεις ιατροί υπαίθρου δεν έχουν αναλάβει ακόμα καθήκοντα.

Η ύπαρξη επίσης τριών μόνο νοσηλευτών δεν επαρκεί να καλύψει την λειτουργία του Κ.Υ., ενώ η μετακίνηση της μιας νοσηλεύτριας που υπηρετεί στο Π.Π.Ι. Αιγιάλης δεν επιλύει το πρόβλημα. Όταν μάλιστα από το καλοκαίρι υπάρχει νοσηλεύτρια επιτυχούσα σε διαγωνισμό επικουρικού προσωπικού, η οποία δεν έχει ακόμα προσληφθεί!!!

Για τους λόγους αυτούς,

# ΖΗΤΑΜΕ:

* **Η κυβέρνηση να σεβαστεί την νησιωτικότητα και να θεσμοθετήσει αυξημένα μισθοδοτικά κίνητρα στους γιατρούς ειδικότητας για να έρθουν στο νησί μας και στα άλλα απομακρυσμένα νησιά.**
* **Εναλλακτικά να θεσμοθετήσει την υποχρεωτική θητεία για ένα χρόνο σε απομακρυσμένες περιοχές και στα νησιά, ιατρών που λαμβάνουν την ειδικότητας τους.**
* **Άμεση κάλυψη με απόσπαση των θέσεων Γενικού ιατρού, Παθολόγου και Παιδιάτρου και λοιπού υγειονομικού προσωπικού.**
* **Να επαναπροκηρυχθούν άμεσα οι δύο εκ των οκτώ θέσεων ιατρών ειδικότητας που υπάρχουν στο Οργανόγραμμα του Κ.Υγείας και συγκεκριμένα η μία θέση Γενικού Ιατρού και η μία θέση Ιατρού Παθολόγου και να προκηρυχθούν επίσης τουλάχιστον δύο θέσεις ΔΕ/ΤΕ Νοσηλευτών.**
* **Μονιμοποίηση των συμβασιούχων.**

1. **Εγκρίνει** τη διοργάνωση Παναμοργιανής Διαμαρτυρίας για το θέμα **την Τετάρτη 29 Ιανουαρίου 2025** και **ώρα 12:00** στον εξωτερικό χώρο του Κέντρου Υγείας Αμοργού, καθότι **ΟΙ ΖΩΕΣ ΜΑΣ ΕΧΟΥΝ ΑΞΙΑ!**
2. Η παρούσα απόφαση **να κοινοποιηθεί** σε όλα τα Σωματεία και τους Συλλόγους του νησιού μας για υπογραφή και έπειτα να **αποσταλεί** στους:
   * Πρωθυπουργό κ. Κυριάκο Μητσοτάκη.
   * Υπουργό Υγείας κ. Άδωνη Γεωργιάδη.
   * Αναπληρώτρια Υπουργό Υγείας κα Αγαπηδάκη Ειρήνη.
   * Υφυπουργό Υγείας κ. Θεμιστοκλέους Μάριο.
   * Υφυπουργό Υγείας κ. Δημήτριο Βαρτζόπουλο.
   * Διοικητή 2ης ΔΥΠΕ Πειραιώς και Αιγαίου κ. Ροϊλό Χρήστο.
   * Αναπληρωτή Υπουργό Παιδείας, Θρησκευμάτων και Αθλητισμού κο Βρούτση Ιωάννη
   * Βουλευτές του Ν. Κυκλάδων:
     + κα Μονογυιού Αικατερίνη
     + κ. Φόρτωμα Φίλιππο
     + κ. Καφούρο Μάρκο
   * Περιφερειάρχη Νοτίου Αιγαίου κο Χατζημάρκο Γεώργιο
   * Εισαγγελία Πρωτοδικών Νάξου
   * Περιφερειακή Ένωση Δήμων (ΠΕΔ) Νοτίου Αιγαίου
   * Κεντρική Ένωση Δήμων Ελλάδος (ΚΕΔΕ)
   * Πρόεδρο Επιμελητήριου Κυκλάδων κ. Ρούσσο Ιωάννη
   * Στα μέσα μαζικής ενημέρωσης

και να αναρτηθεί στην ιστοσελίδα του Δήμου Αμοργού.

**Η απόφαση αυτή πήρε αύξοντα αριθμό 13/2025**

Γι’ αυτό συντάχθηκε το παρόν πρακτικό και υπογράφεται ως ακολούθως:

ΑΔΑ: 6ΦΚΘΩΨΡ-ΘΦΖ

**Η Πρόεδρος Τα μέλη**

Γρίσπος Σταμάτιος

Νομικού – Ψακή Δήμητρα Γρίσπος Κων/νος

Δεσποτίδη Καλλιόπη Σίμος Σταμάτιος Γρίσπος Περικλής Βεκρής Ελευθέριος

**Η Γραμματέας** Ψυχογυιού Ελευθερία

Συνοδινός Ευάγγελος Μεντρινός Νικήτας

Μενδρινού Ειρήνη

**Πιστό απόσπασμα Η ΠΡΟΕΔΡΟΣ**

**ΝΟΜΙΚΟΥ – ΨΑΚΗ ΔΗΜΗΤΡΑ**